CELEX: 32022R0992
Language: hu
Date: 2022-06-08 00:00:00
Title: Az Európai Parlament és a Tanács (EU) 2022/992 rendelete (2022. június 8.) az (EU) 2016/1628 rendeletnek a Bizottság felhatalmazáson alapuló jogi aktusok elfogadására vonatkozó hatáskörének kiterjesztése tekintetében történő módosításáról (EGT-vonatkozású szöveg)

2022.6.27.   
               
               
                  HU
               
               
                  Az Európai Unió Hivatalos Lapja
               
               
                  L 169/43
               
            
         AZ EURÓPAI PARLAMENT ÉS A TANÁCS (EU) 2022/992 RENDELETE
         (2022. június 8.)
         az (EU) 2016/1628 rendeletnek a Bizottság felhatalmazáson alapuló jogi aktusok elfogadására vonatkozó hatáskörének kiterjesztése tekintetében történő módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         rendes jogalkotási eljárás keretében (2),
         mivel:
         
                     (1)
                  
                  
                     Az (EU) 2016/1628 európai parlamenti és tanácsi rendelet (3) alapvető rendelkezéseket állapít meg a gáz- és szilárd halmazállapotú szennyező anyagok kibocsátására és a nem közúti mozgó gépek belső égésű motorjainak típusjóváhagyására vonatkozóan, valamint felhatalmazza a Bizottságot arra, hogy felhatalmazáson alapuló jogi aktusokban bizonyos részletes műszaki előírásokat állapítson meg. Az említett rendelet 55. cikkének (2) bekezdése ezt a felhatalmazást ötéves korlátozott időtartamra ruházta a Bizottságra. Az említett időtartam 2021. október 6-án lejárt. Az említett felhatalmazáson alapuló jogi aktusok némelyikét a műszaki fejlődés figyelembevétele és a felhatalmazással összhangban egyéb módosítások bevezetése érdekében naprakésszé kell tenni, többek között a nem közúti mozgó gépekbe beépített belső égésű motorok használat közbeni nyomon követésére vonatkozó követelményeket megállapító felhatalmazáson alapuló jogi aktus tekintetében is. A felhatalmazással összhangban lehetővé kell tenni új felhatalmazáson alapuló jogi aktusok elfogadását is. Ezért a Bizottság felhatalmazáson alapuló jogi aktusok elfogadására vonatkozó hatáskörét ki kell terjeszteni és rendelkezni kell a további meghosszabbítások lehetőségéről.
                  
               
                     (2)
                  
                  
                     Az (EU) 2016/1628 rendeletet ezért ennek megfelelően módosítani kell.
                  
               
                     (3)
                  
                  
                     Mivel e rendelet célját a tagállamok nem tudják kielégítően megvalósítani, az Unió szintjén azonban annak hatásai miatt e cél jobban megvalósítható, az Unió intézkedéseket hozhat a szubszidiaritásnak az Európai Unióról szóló szerződés 5. cikkében foglalt elvével összhangban. Az arányosságnak az említett cikkben foglalt elvével összhangban ez a rendelet nem lépi túl az e cél eléréséhez szükséges mértéket,
                  
               ELFOGADTA EZT A RENDELETET:
         
            1. cikk
            Az (EU) 2016/1628 rendelet 55. cikke (2) bekezdésének helyébe a következő szöveg lép:
            
               
                  „(2)   A Bizottságnak a 19. cikk (2) bekezdésében, a 24. cikk (11) bekezdésében, a 25. cikk (4) bekezdésében, a 26. cikk (6) bekezdésében, a 34. cikk (9) bekezdésében, a 42. cikk (4) bekezdésében, a 43. cikk (5) bekezdésében és a 48. cikkben említett, felhatalmazáson alapuló jogi aktusok elfogadására vonatkozó felhatalmazása tízéves időtartamra szól 2016. október 6-tól kezdődő hatállyal. A Bizottság legkésőbb 2026. január 6-ig és azt követően kilenc hónappal minden egyes ötéves időtartam letelte előtt jelentést készít a felhatalmazásról. A felhatalmazás hallgatólagosan öt éves időtartamokkal meghosszabbodik, amennyiben az Európai Parlament vagy a Tanács nem ellenzi az ilyen meghosszabbítást legkésőbb három hónappal minden egyes időtartam letelte előtt.”
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Strasbourgban, 2022. június 8-án.
            
               
                  az Európai Parlament részéről
               
               
                  az elnök
               
               R. METSOLA
            
            
               
                  a Tanács részéről
               
               
                  az elnök
               
               C. BEAUNE
            
         
         
            (1)  2022. május 18-i vélemény (a Hivatalos Lapban még nem tették közzé).
         
            (2)  Az Európai Parlament 2022. május 19-i álláspontja (a Hivatalos Lapban még nem tették közzé) és a Tanács 2022. június 2-i határozata.
         
            (3)  Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyező anyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).